آمریکا پرزیدنتی دونالد ترامپ هیندیستان باش ناظیری نارندرا مودی‌نین آردین‌دان پاکیستان باش ناظیری عمران خان ایله ده گؤروشه‌رک، کشمیرده گرگینلیگین آزالدیلماسی چاغیریشی ائتدی.
آغ ائودن ائدیلن آچیقلامایا گؤره، ترامپ و خان بیر تلفون گؤروشمه‌سی ائتدی.
گؤروشمه‌ده، جاموکشمیر موضوعسوندا هیندیستان ایله گرگینلیگین آزالدیلماسی و مولاییم بیر ایفاده تاخینیلماسی لازیم اولدوغونو وورغولایان ترامپ،
پاکیستان-هیندیستان گرگین‌لیگینی آرتیرا‌جاق آددیم‌لاردان قاچینیلماسی و هر ایکی طرفین ده اعتیدال‌لی داورانماسی چاغیریشی ائدیلدی.
ایکی لیدر آیریجا آمریکا-پاکیستان ایقتیصادی و تیجارت ایش بیرلیگینی گوجلن‌دیرمک موضوعسوندا دا راضی قالدی.
گونون داها ارکن ساعات‌لاریندا هیندیستانین باش ناظیری مودی ایله ده گؤروشن پرزیدنت ترامپ، اجتماعی مئدیا توئیتر حسابین‌دان آچیقلاما‌لار ائتدی.
خان و مودی ایله تیجارت و ایستراتژیک طرفداش‌لیق موضوعلاریندا دانیشدیق‌لارینی ایفاده ائدن ترامپ،
هیندیستان و پاکیستان اوچون ان اهمیت‌لی‌سی ایکی دوستوملا، (خان و مودی) کشمیرده گرگینلیگین آزالدیلماسی موضوعسوندا گؤروشدوم. چتین بیر وضعیت اما گؤزل گؤروشمه‌لردی! ایفاده‌سینی ایستیفاده ائتدی.
هیندیستانین، یاریم عصردن اوزون مدت‌دیر جامو کشمیره اؤزل ایستاتوس تانییان آنایاسا مادده‌سینی لغویندن سونرا بؤلگه‌نین ایچینده اولدوغو وضعیت و گله‌جگی ایله علاقه‌دار گرگین‌لیک داوام ائدیر.
بؤلگه‌یه خصوصی ایستاتوس تانییان مادده‌نین لغو ائدیلدیگی گون‌دن بو یانا جامو کشمیرده چوخ امنیت تدبیرلری، محدودیت‌لر اسنتیلمه‌سینه باخمایا‌راق داوام ائدیر. هیندیستان، جامو کشمیره ایمتیاز تانییان آنایاسانین 370اینجی مادده‌سینی 5 آوقوستتا لغو ائده‌رک بؤلگه‌نین خصوصی ایستاتوس‌لو قورولوشونو اورتا‌دان قالدیرمیشدی.
بؤلگه‌نین اؤز آنایاساسینا صاحب اولماق، ساوونما، ایرتیباطات و خاریجی علاقه‌لر خاریجین‌دکی بوتون مسئله‌لرده قرار آلماق کیمی بیر چوخ ایمتیازی سونا چاتمیش اولدو. هیندیستان حکومتی‌نین نظارت ائتدیگی بؤلگه‌نی، هیندیستانین گئری قالانینا قالیجی اولا‌راق داخیل ائتمه دوشونجه‌سیله بو قراری آلدیغی مدافعه اولونور.
